CELEX: 32011D0338
Language: lt
Date: 1307664000000
Title: 2011/338/ES: 2011 m. birželio 10 d. Komisijos įgyvendinimo sprendimas dėl Sąjungos finansinės paramos Europos Sąjungos etaloninei bičių sveikatos laboratorijai 2011 m. balandžio 1 – gruodžio 31 d. (pranešta dokumentu Nr. C(2011) 3767)

11.6.2011   
            
            
               LT
            
            
               Europos Sąjungos oficialusis leidinys
            
            
               L 152/32
            
         KOMISIJOS ĮGYVENDINIMO SPRENDIMAS
   2011 m. birželio 10 d.
   dėl Sąjungos finansinės paramos Europos Sąjungos etaloninei bičių sveikatos laboratorijai 2011 m. balandžio 1–gruodžio 31 d.
   (pranešta dokumentu Nr. C(2011) 3767)
   (Tekstas autentiškas tik prancūzų kalba)
   (2011/338/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1), ypač į jo 75 straipsnio 2 dalį,
   atsižvelgdama į Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 7 dalį,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (3), ypač į jo 31 straipsnio 2 dalį,
   kadangi:
   
               (1)
            
            
               Pagal Reglamento (EB, Euratomas) Nr. 1605/2002 75 straipsnio 2 dalį, prieš išlaidų paskirties nustatymą institucija arba kitos institucijos, kurioms institucija yra pavedusi tokius įgaliojimus, priima finansavimo sprendimą.
            
         
               (2)
            
            
               Pagal Sprendimo 2009/470/EB 31 straipsnio 2 dalį, Europos Sąjungos etaloninės laboratorijos, kurių veiklos sritis yra gyvūnų sveikata ir gyvi gyvūnai, gali gauti Sąjungos paramą.
            
         
               (3)
            
            
               Todėl Sąjungos finansinė parama turėtų būti suteikta Europos Sąjungos etaloninei laboratorijai, skirtai vykdyti funkcijas, nustatytas 2011 m. vasario 2 d. Komisijos reglamentu (ES) Nr. 87/2011, kuriuo skiriama ES bičių sveikatos etaloninė laboratorija, nustatomi jos papildomi įsipareigojimai ir užduotys bei kuriuo iš dalies keičiamas Europos Parlamento ir Tarybos reglamento (EB) Nr. 882/2004 VII priedas (4).
            
         
               (4)
            
            
               Komisija įvertino darbo programą ir atitinkamą ES bičių sveikatos etaloninės laboratorijos pateiktą 2011 m. balandžio 1–gruodžio 31 d. laikotarpio biudžeto sąmatą.
            
         
               (5)
            
            
               2006 m. lapkričio 28 d. Komisijos reglamente (EB) Nr. 1754/2006, nustatančiame taisykles, pagal kurias teikiama Bendrijos finansinė pagalba Bendrijos etaloninėms maisto ir pašarų tyrimo bei gyvūnų sveikatos sektoriaus laboratorijoms (5), nustatyta, kad Sąjungos finansinė parama teikiama, jei patvirtintos darbo programos yra veiksmingai įvykdytos ir paramos gavėjai visą reikalingą informaciją pateikia per nustatytą laiką.
            
         
               (6)
            
            
               Pagal Reglamento (EB) Nr. 1754/2006 2 straipsnį Komisijos ir Europos Sąjungos etaloninių laboratorijų santykiai yra nustatyti partnerystės susitarime, prie kurio pridedama daugiametė darbo programa.
            
         
               (7)
            
            
               Europos Sąjungos etaloninių laboratorijų veiklai ir seminarams rengti teikiama finansinė parama taip pat turėtų atitikti Reglamente (EB) Nr. 1754/2006 nustatytas išlaidų atitikimo reikalavimams taisykles.
            
         
               (8)
            
            
               Reglamentu (EB) Nr. 1754/2006 nustatomos Europos Sąjungos etaloninių laboratorijų rengiamų seminarų atitikimo reikalavimams taisyklės. Reglamente taip pat numatoma finansinė parama, kuri teikiama ne daugiau kaip 32 seminaro dalyviams. Pagal Reglamento (EB) Nr. 1754/2006 13 straipsnio 3 dalį turėtų būti leidžiama nukrypti nuo šio apribojimo tuo atveju, kai tam tikroms Europos Sąjungos etaloninėms laboratorijoms reikalinga parama, kai siekiant, kad seminarai būtų kuo naudingesni, juose dalyvauja daugiau nei 32 dalyviai. Nuo šio apribojimo gali būti leidžiama nukrypti, jei Europos etaloninė laboratorija vadovauja organizuojant seminarą su kita Europos Sąjungos etalonine laboratorija ir prisiima už jį atsakomybę.
            
         
               (9)
            
            
               2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (6) 3 straipsnio 2 dalies a punkte ir 13 straipsnyje nustatyta, kad gyvūnų ligų likvidavimo ir kontrolės programos (veterinarijos priemonės) finansuojamos iš Europos žemės ūkio garantijų fondo (EŽŪGF). Be to, to reglamento 13 straipsnio antroje pastraipoje numatyta, kad išimtiniais pagrįstais atvejais įgyvendinant Sprendime 2009/470/EB nurodytas priemones ir programas valstybių narių ir EŽŪGF paramos gavėjų patirtos administravimo ir darbuotojų išlaidos finansuojamos iš fondo lėšų. Finansų kontrolės tikslais taikomi Reglamento (EB) Nr. 1290/2005 9, 36 ir 37 straipsniai.
            
         
               (10)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bičių sveikatos tikslais Sąjunga suteikia finansinę paramą Agence Nationale de Sécurité Sanitaire de l’alimentation, de l’environnement et du travail (ANSES), Sophia-Antipolis laboratorijai Reglamento (ES) Nr. 87/2011 priede nurodytoms funkcijoms ir pareigoms vykdyti.
   Sąjungos finansine parama padengiama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias šis institutas patirs vykdydamas darbo programą, tačiau 2011m. balandžio 1–gruodžio 31 d. laikotarpiui skiriama suma neturi viršyti 249 616 EUR, iš kurių techniniam seminarui apie bičių sveikatą surengti skiriama ne daugiau kaip 48 470 EUR.
   Šis sprendimas laikomas finansavimo sprendimu vadovaujantis Reglamento (EB, Euratomas) Nr. 1605/2002 75 straipsnio 2 dalimi.
   2 straipsnis
   Šis sprendimas skirtas:
   
      Agence Nationale de Sécurité Sanitaire de l’alimentation, de l’environnement et du travail, Sophia-Antipolis laboratorijai, Les Templiers, 105 route des Chappes, BP 111, 06902 Sophia-Antipolis, Prancūzija.
   
      Priimta Briuselyje 2011 m. birželio 10 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 248, 2002 9 16, p. 1.
   
      (2)  OL L 165, 2004 4 30, p. 1.
   
      (3)  OL L 155, 2009 6 18, p. 30.
   
      (4)  OL L 29, 2011 2 3, p. 1.
   
      (5)  OL L 331, 2006 11 29, p. 8.
   
      (6)  OL L 209, 2005 8 11, p. 1.